**Фігуркі сланоў у стылі какіемон**  — пара сланоў з японскага фарфору  (англ.) (бел. XVII стагоддзя, якія захоўваюцца ў Брытанскім музеі. Яны былі зробленыя адной з ганчарных майстэрняў, што працавалі ў стылі какіемон  (англ.) (бел. стварылі першыя ўзоры эмаліраванага фарфору ў Японіі і экспартавалі іх на пачатку дзейнасці галандскай Ост-Індскай кампаніі. Гэтыя фігуры, як мяркуюць, былі зробленыя паміж 1660 і 1690 у стылі, вядомым як какіемон. Яны былі зробленыя каля пасёлка Арыта  (руск.) (бел. на японскім востраве Кюсю ў той час, калі сланы яшчэ не былі заўважаныя ў Японіі.

Апісанне
--------

Вобраз фігур заснаваны ў цэлым на знешнім выглядзе азіяцкіх сланоў, але трохі адрозніваецца ў некаторых дэталях. Як і Насарог Дзюрэра  (руск.) (бел. гэта мастацкі твор, заснаваны на найлепшай наяўнай інфармацыі. Мастакі, якія зрабілі гэтыя фігуры, ніколі не бачылі сапраўднага слана, ім даводзілася працаваць з чарцяжамі і эскізамі; магчыма, з будыйскіх крыніц. Сланы зроблены з эмаліраванага фарфору, гэта была новая тэхналогія ў Японіі (і невядомая ў Еўропе) на той час, калі яны былі зробленыя. Кожны слон складае 35,5 см у вышыню, 44 см даўжынёй і 14,5 см шырынёй. Роспіс па белай паліве, якая называецца нігашыдэ, быў распрацаваны ў японскай кераміцы ў сямнаццатым стагоддзі. Нігашыдэ славіцца сваёй бялізной і названы ў гонар асадку, які застаецца пасля мыцця рысу. Белы фон размаляваны дадаткова яркай каляровай палівай чырвонага, зялёнага, жоўтага і сіняга колераў.

Правенанс
---------

Адзін са сланоў
Гэты від керамікі паходзіць ад ганчарнай майстэрні Сакаіда Какіемона  (англ.) (бел. які жыў з 1596 па 1666. Ён працаваў з Хігасідзіма Такуемонам, каб стварыць гэты цяпер традыцыйны выгляд посуду, што быў скапіяваны і іншымі майстэрнямі ў гэтым раёне. Нашчадкі Какіемона працягнулі выкарыстоўваць гэты стыль фарфору, але ён выйшаў з ужывання і быў адроджаны нашчадкам майстра ў дванаццатым пакаленні Сакаіда Шыбанасуке. Вырабы ў стылі какіемон экспартаваліся ў Еўропу галандскай Ост-Індскай кампаніяй праз парты Імары  (руск.) (бел. і Амстэрдам. Гэта быў важны тавар у пачатку гандлю паміж дзяржавамі. Англія спрабавала стварыць «фабрыку» (гэта значыць гандлёвы пост) у Японіі ў 1613 годзе ў адпаведнасці з пагадненнем паміж каралём Якавам I і сёгунам Такугава Хідэтада  (руск.) (бел. але ініцыятыва была закінута ў 1623 годзе.

Сланы цяпер знаходзяцца ў Брытанскім музеі як частка калекцыі, падоранай сэрам Гары Гарнерам  (англ.) (бел..

*Гісторыя свету ў 100 прадметах*
--------------------------------

Гэтая скульптура была згадана ў серыі радыё-праграм «Гісторыя свету ў 100 аб'ектах  (руск.) (бел.», што пачалася ў 2010 годзе як вынік супрацоўніцтва паміж BBC і Брытанскім музеем.

Зноскі
------

1. 1 2  Japan: Its History, Arts and Literature. **(нявызн.)**(недаступная спасылка). Архівавана з першакрыніцы 24 ліпеня 2011. Праверана 17 студзеня 2017.
2. 1 2  Kakiemon elephants Архівавана 5 чэрвеня 2010. British Museum, accessed 6 September 2010
3. ↑  Object of the Month November Архівавана 24 ліпеня 2011. Groningen Museum, accessed 6 September 2010
4. ↑  *Japan encyclopedia* by Louis Frédéric p.455, accessed 6 September 2010
5. ↑  Kakiemon Sakaida, ExploreJapaneseCeramics, accessed 7 September 2010
6. ↑  A History of the World in 100 Objects, BBC. accessed 5 September 2010